SYNEX ธุรกิจสดใส-ลุ้นกำไรปี 60 โตพุ่ง 54% ซื้อเป้า 16.2 บ.  
SYNEX ธุรกิจสดใส-ลุ้นกำไรปี 60 โตพุ่ง 54% แนะซื้อเป้า 16.20 บ.  
12 ต.ค. 2560

บล.โกลเบล็ก ระบุในบทวิเคราห์วันนี้(12 ต.ค.) ว่า บริษัท ซินเน็ค (ประเทศไทย) จำกัด (มหาชน) หรือ SYNEX  แนะซื้อราคาเหมาะสม 16.20 บาท คาดกำไรครึ่งหลังปี 60 อยู่ที่ 327 ล้านบาทเติบโต 9% จากครึ่งแรกปี 60  เนื่องจากคาดว่ายอดขายจากสินค้าใหม่ในครึ่งหลังปี 60 อาจอ่อนตัวลง (คาดว่าลูกค้าเร่งซื้อสินค้าใหม่เพื่อเก็บเป็นสินค้าคงเหลือครบแล้ว)
อย่างไรก็ตามยอดขายได้แรงหนุนจากการเปิดตัวสินค้าไอทีใหม่ของ Apple (Iphone8 และ IphoneX) และ Samsung (Galaxy Note8) ขณะที่คาดว่ากำไรปี 60 จะอยู่ที่ 628 ล้านบาทเติบโต 54% เทียบช่วงเดียวกันของปปีก่อน
บริษทเข้าลงทุน 30% ในบริษัท บัฟ ดำเนินธุรกิจสินเชื่อรถจักรยานยนต์คาดรับรู้กำไรไตรมาสละ 6 ล้านบาท โดยในอนาคตคาดว่าจะทำเทคโนโลยีที่ SYNEX มีเข้าไปช่วยบริหารจัดการระบบของ บัฟ และอาจขยายธุรกิจของ บัฟ มาสู่สินเชื่อสินค้ไอที
นอกจากนี้ปี 61 บริษัทยังมองหาโอกาสการลงทุนในบริษัทอื่นๆ ที่เกี่ยวข้องกับสินค้าไอทีเพิ่มเติมเพื่อต่อยอดการเติบโตของบริษัทในอนาคต อีกทั้งได้รับผลบวกจากเงินบาทที่แข็งค่าขึ้นสู่  33.21 บาท/ดอลลาร์ เพราะนำเข้าสินค้าจากต่างประเทศเป็นส่วนใหญ่